Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament tal-Kunsill (KE) Nru 1083/2006 fir-rigward tal-għajnuna li trid titħallas lura u l-inġinerija finanzjarja /* KUMM/2011/0483 finali - 2011/0210 (COD) */





MEMORANDUM TA’ SPJEGAZZJONI 1. l-isfond għall-proposta · Ir-raġunijiet u l-objettivi għall-proposta L-Artikolu 28(3) tar-Regolament tal-Kunsill (KE) 1260/1999 identifika l-forom differenti ta’ għajnuna li jistgħu jiġu pprovduti permezz tal-kontribuzzjonijiet tal-Fondi Strutturali, jiġifieri “għajnuna diretta li ma titħallasx lura […] kif ukoll forom oħra, bħal għajnuna li trid titħallas lura, sussidju fuq ir-rata tal-interessi, garanzija, parteċipazzjoni fl-ekwita, parteċipazzjoni f’kapital ta’ impriża jew forma oħra ta’ finanzjar”. Ir-Regolament tal-Kummissjoni (KE) 448/2004 ddefinixxa bħala r-regola ġenerali tal-eliġibilità li n-nefqa għandha fil-fatt titħallas mill-benefiċjarji finali kif appoġġata minn fatturi mmarkati bħala mħallsa jew dokumenti ta’ kontabilità ta’ valur probatorju ekwivalenti (Regola Nru 1) u ddefinixxa regoli ta’ eliġibilità speċifiċi oħra rigward il-kontribuzzjonijiet tal-Fondi Strutturali għall-kapital tar-riskju u fondi ta’ self (Regola Nru 8) u fondi ta’ garranzija (Regola Nru 9) u stabbilixxa wkoll li l-ħlasijiet f’fondi bħal dawn jiġu trattati bħala spejjeż fil-fatt diġà mħallsa (Regola Nru 1 paragrafu 1.3). L-Istati Membri stabbilixxew, matul il-perjodu ta’ programmazzjoni 2000-2006 għall-Fondi Strutturali dawn il-forom ta’ għajnuna bit-twaqqif ta’ fondi speċifiċi f’konformità mar-regoli Nru 8 u 9, u permezz ta’ għajnuna li trid titħallas lura fornuta permezz ta’ strumenti oħra. F’mill-inqas Stat Membru wieħed, evalwazzjoni indipendenti rrakkomandat dawn l-istrumenti bħala prattika tajba. Ir-Regolament tal-Kunsill (KE) 1083/2006, b’kuntrast, ma jipprovdix definizzjoni tal-għajnuna bħala jew li trid titħallas lura jew bħala li ma tridx titħallas lura. Ir-Regolament fih, fl-Artikolu 44, dispożizzjonijiet għal “Strumenti ta’ Inġinerija Finanzjarja”. Dawn id-dispożizzjonijiet huma, fil-perjodu ta’ programmazzjoni attwali, x’aktarx ristretti għax jippermettu finanzjament ta’ nfiq fir-rigward ta’ operazzjoni li tinkludi l-kontribuzzjonijiet għall-appoġġ ta’ a) strumenti ta’ inġinerija finanzjarja għal impriżi, b) fondi għal żvilupp urban u c) fondi jew skemi ta’ inċentiv oħra għal-effiċjenza fl-enerġija u l-użu tal-enerġija li tiġġedded fil-bini. Minħabba f’hekk, proprjament – u mingħajr preġudizzju għad-dispożizzjonijiet tal-Artikolu 11 tar-Regolament tal-Kunsill (KE) 1081/2006, li diġà jipprevedi li l-għajnuna tista’ tkun għotja rimborsabbli – għajnuna li trid titħallas lura jidher li mhijiex koperta mir-Regolament applikabbli. L-Istati Membri komplew jużaw forom ta’ għajnuna li trid titħallas lura fuq il-bażi tal-esperjenza pożittiva tal-perjodu passat ta’ programmazzjoni tal-2000-2006 u xi wħud inkludew ukoll deskrizzjonijiet ta’ dawn is-sistemi fid-dokumenti tagħhom ta’ programmazzjoni tal-2007-2013, li kienu approvati mill-Kummissjoni. Barra minn hekk, skemi bħal dawn inbdew ukoll mill-ġdid fil-perjodu ta’ programmazzjoni attwali f’xi Stati Membri. Għaldaqstant, huwa meħtieġ li tkun introdotta definizzjoni ġenerali ta’ għajnuna li trid titħallas lura fir-Regolament (KE) 1083/2006 u li jkun ipprovdut ukoll li l-għajnuna mħallsa lura għandha tinżamm f’kont separat u tintuża mill-ġdid għall-istess għan jew f’konformità mal-objettivi tal-programm. L-“għajnuna li trid titħallas lura” kif definita tkopri l-għotjiet rimborsabbli (jiġifieri għotjiet li jistgħu jiġu rimborsati totalment jew parzjalment mingħajr imgħax) u linji tal-kreditu ġestiti mill-awtorità ta’ ġestjoni permezz ta’ korpi intermedjarji (li huma istituzzjonijiet finanzjarji pubbliċi). Barra minn hekk, fir-rigward tal-inġinerija finanzjarja, jiġifieri strumenti koperti mill-Artikolu 44 tar-Regolament (KE) 1083/2006, hija l-prattika attwali ta’ interpretazzjoni mill-Kummissjoni li r-regoli dwar proġetti maġġuri, proġetti li jiġġeneraw dħul u dwar id-durabilità tal-operazzjonijiet ma japplikawx. Fir-rigward ta’ din il-prattika attwali, għal raġunijiet ta’ ċertezza legali, huwa opportun li jkun iċċarat f’test legali adattat, li d-dispożizzjonijiet dwar proġetti maġġuri, proġetti li jiġġeneraw dħul u dwar id-durabilità tal-operazzjonijiet (Artikoli 39, 55 u 57 tar-Regolament tal-Kunsill (KE) 1083/2006) ma japplikawx għall-operazzjonijiet li jaqgħu taħt l-Artikolu 44. Tabilħaqq, fil-każ tal-inġinerija finanzjarja skont l-Artikolu 44, l-operazzjoni hija kkostitwita mill-kontribuzzjoni finanzjarja għall-istrument ta’ inġinerija finanzjarja u mill-għajnuna sussegwenti mwettqa mill-istrumenti ta’ inġinerija finanzjarja lil riċevituri finali. Tali għajnuna ssir permezz ta’ appoġġ li jrid jitħallas lura u billi r-riżorsi relatati rritornati lill-operazzjonijiet jintużaw mill-ġdid skont ir-regoli speċifiċi stabbiliti mill-Artikolu 78(7) tar-Regolament (KE) 1083/2006. Minn dan ta’ hawn fuq isegwi li l-applikazzjoni tal-Artikoli 39, 55 u 57 la hija meħtieġa u lanqas iġġustifikata fir-rigward tal-operazzjonijiet skont l-Artikolu 44. Barra minn hekk, fir-rigward tal-ħtieġa li jkun żgurat infiq mingħajr dewmien (għal infiq eliġibbli) tar-riżorsi li l-programmi operattivi jagħmlu disponibbli għall-istrumenti ta’ inġinerija finanzjarja u kontroll xieraq, mill-Istati Membri kif ukoll mill-Kummissjoni, tal-implimentazzjoni tal-istrumenti ta’ inġinerija finanzjarja li huma stabbiliti skont l-Artikolu 44, huwa meħtieġ li jiġu introdotti dawn li ġejjin: (i) obbligu legali biex l-istrumenti ta’ inġinerija finanzjarja jonfqu, f’konformità mal-Artikolu 78(6) (a) sa (e) tar-Regolament (KE) 1083/2006, il-kontribuzzjoni finanzjarja mħallsa mill-awtoritajiet tal-ġestjoni fl-istabbiliment jew fil-kontribuzzjoni għal tali fondi fi żmien sentejn (jekk dan ma jkunx il-każ, dikjarazzjonijiet sussegwenti tal-infiq jiġu kkoreġuti kif jixraq bit-tnaqqis tal-ammonti mhux minfuqa); (ii) dispożizzjoni legali fir-rigward tal-kontroll tal-implimentazzjoni, inter alia sabiex l-Istati Membri jkunu jistgħu jipprovdu rapportar xieraq lill-Kummissjoni fir-rigward tat-tip ta’ strumenti stabbiliti u l-azzjonijiet relevanti mwettqa minn tali strumenti fuq il-post. · Il-kuntest ġenerali Fil-perjodu ta’ programmazzjoni 2007-2013, ġew żviluppati forom ġodda ta’ finanzjament għall-għajnuna, b’ċaqliq mill-finanzjament tradizzjonali fuq bażi ta’ għotja għal forom ta’ finanzjament b’rotazzjoni. Dawn l-istrumenti finanzjarji ġodda jitqiesu bħala katalisti tar-riżorsi pubbliċi u privati, biex jinkisbu l-livelli tal-investiment meħtieġa biex tkun implimentata l-istrateġija UE 2020. F’termini ta’ firxa, il-forom ta’ finanzjament rinnovabbli qed jintużaw għal firxa usa’ ta’ attivitajiet minbarra l-inġinerija finanzjarja. Hemm bżonn li r-Regolament jiġi mmodifikat biex ikun inkluż l-appoġġ għall-operazzjonijiet meta jkun previst li l-appoġġ finanzjarju jitħallas lura u li ma għandhomx il-karatteristiċi ta’ u jaqgħux taħt il-mekkaniżmi tal-istrumenti ta’ inġinerija finanzjarja kif definiti fl-Artikolu 44 tar-Regolament tal-Kunsill (KE) Nru 1083/2006. Dan ikopri l-għotjiet rimborsabbli u linji ta’ kreditu ġestiti direttament mill-awtorità ta’ ġestjoni jew korpi intermedjarji. Fl-istess ħin, minħabba l-grad dejjem jiżdied ta’ implimentazzjoni tal-istrumenti ta’ inġinerija finanzjarja skont l-Artikolu 44 fuq il-post u minħabba l-informazzjoni limitata disponibbli għall-Kummissjoni fir-rigward ta’ tali strumenti, jeħtieġ li r-Regolament jiġi mmodifikat biex ikun żgurat li l-Istati Membri kif ukoll il-Kummissjoni jkunu jistgħu jikkontrollaw kif jixraq dawn il-forom ta’ għajnuna li trid titħallas lura u jirrapportawhom lill-Kummissjoni. Dan, fl-istess ħin, sejjer jipprovdi lill-Kummissjoni bi strument utli għal evalwazzjoni globali tal-prestazzjoni ta’ dawn it-tipi ta’ għajnuna. · Dispożizzjonijiet fis-seħħ fil-qasam tal-politika tal-proposta L-Artikolu 44 tar-Regolament tal-Kunsill (KE) 1083/2006 jiddefinixxi l-forom li jistgħu jieħdu l-istrumenti ta’ inġinerija finanzjarja fil-perjodu ta’ programmazzjoni attwali kif ukoll il-firxa tal-intervent tagħhom: appoġġ għall-aċċess tal-SMEs għal finanzjament, tiġdid urban u effiċjenza fl-enerġija. Dispożizzjonijiet speċjali għar-rimbors tal-infiq imħallas mill-Istati Membri jew mill-awtoritajiet tal-ġestjoni u bbażat fuq il-kontribuzzjonijiet għal tali strumenti jinsabu fl-Artikolu 78(6) tar-Regolament ta’ hawn fuq. L-Artikolu 11 tar-Regolament (KE) 1081/2006 jindika l-forma tal-għajnuna pprovduta mill-FSE: għotjiet mhux rimborsabbli individwali jew globali, għotjiet rimborsabbli, tnaqqis fl-imgħax tas-self, mikrokrediti, fondi ta’ garanzija u x-xiri ta’ prodotti u servizzi skont ir-regoli tal-akkwist pubbliku. · Konsistenza ma’ politiki u objettivi oħra tal-Unjoni Mhux applikabbli. 2. KONSULTAZZJONI MAL-PARTIJIET INTERESSATI U L-ANALIŻI TAL-IMPATT · Konsultazzjoni mal-partijiet interessati Il-Qorti Ewropea tal-Awdituri identifikat il-kwistjoni ta’ għajnuna li trid titħallas lura lil hinn mill-Artikolu 44 fil-verifiki tagħha tal-operazzjonijiet tal-FEŻR, u dan wassal għal din il-proposta ta’ emenda għar-Regolament tal-Kunsill (KE) 1083/2006. Il-modifika proposta kienet inbdiet wara tkixxif xieraq dwar is-sitwazzjoni fuq il-post fl-Istati Membri u, minħabba f’hekk, kienet evokata mal-Istati Membri fil-qafas tal-laqgħat tal-COCOF. Barra minn hekk, fuq il-bażi tar-rakkomandazzjoni tal-Qorti Ewropea tal-Awdituri rigward il-kontroll tal-istrumenti ta’ inġinerija finanzjarja, il-proposta attwali tinkludi dispożizzjonijiet separati dwar infiq mingħajr dewmien u effettiv u dwar ir-rapportar tal-istrumenti ta’ inġinerija finanzjarja skont l-Artikolu 44. · L-akkwist u l-użu ta’ għarfien espert Ma kienx meħtieġ l-użu ta’ tagħrif espert estern. · Analiżi tal-impatt Il-proposta preżenti sejra tiċċara l-użu tal-forom tal-għajnuna li trid titħallas lura fil-livell ta’ proġetti, prattika li ġiet stabbilita sewwa fil-perjodu ta’ programmazzjoni 2000-2006 u sejra tagħti spinta oħra u azzjoni akbar ta’ lieva lill-użu tal-fondi strutturali. Il-kjarifika tar-regoli li jirregolaw il-politika ta’ koeżjoni tipprovdi lill-Istati Membri bl-assigurazzjoni li l-iskemi bbażati fuq il-forom tal-għajnuna li trid titħallas lura użati b’suċċess fil-perjodu ta’ programmazzjoni li għadda jistgħu jitkomplew u jiġu żviluppati aktar. Sejra jkollha impatt pożittiv ukoll fuq ir-ritmu tal-implimentazzjoni tal-programm, b’mod partikolari billi tipprovdi lill-awtoritajiet nazzjonali, reġjonali u lokali bil-possibilità li jerġgħu jużaw il-fondi għall-istess għan. L-obbligu l-ġdid dwar infiq mingħajr dewmien (fi żmien sentejn mill-ħlas fil-fond) u r-rapportar tal-istrumenti ta’ inġinerija finanzjarja sejrin jipprovdu lill-Kummissjoni bi strument utli għall-kontroll u l-valutazzjoni globali tal-prestazzjoni ta’ dawn it-tipi ta’ appoġġ. Il-proposta timmira li tipprovdi ċarezza rigward il-legalità ta’ prattika legali eżistenti; għaldaqstant l-impatt ewlieni mistenni huwa t-tnaqqis tar-riskju legali. Il-proposta sejra jkollha biss impatti prattiċi limitati, marbuta ma’ obbligu akbar ta’ rrapportar fuq l-istrumenti ta’ inġinerija finanzjarja diġà fis-seħħ. Ma huwa qiegħed jintalab ebda baġit ġdid. 3. Elementi legali tal-proposta · Sommarju tal-miżuri proposti Il-modifika proposta tibni fuq il-firxa usa’ tal-forom differenti ta’ għajnuna kif speċifikat fl-Artikolu 28(3) tar-Regolament tal-Kunsill (KE) 1260/1999 u tipprovdi addizzjonijiet jew aġġustamenti meħtieġa għall-qafas regolatorju attwali kif deskritt fid-dettall hawn taħt: Il-punt 8 ġdid propost tal-Artikolu 2 jipprevedi definizzjoni ta’ għotja rimborsabbli bħala kontribuzzjoni finanzjarja diretta permezz ta’ donazzjoni li tista’ tkun rimborsabbli totalment jew parzjalment mingħajr imgħax. It-Taqsima 3a ġdida proposta taħt it-Titolu III, Kapitolu II tintroduċi dispożizzjonijiet dwar “għajnuna li trid titħallas lura”. L-Artikolu 43a ġdid ifittex li jistabbilixxi li l-Fondi Strutturali jistgħu jiffinanzjaw l-infiq fir-rigward ta’ operazzjoni li tinkludi kontribuzzjonijiet bħala appoġġ għal għajnuna li trid titħallas lura. Din id-dispożizzjoni tkopri l-għotjiet rimborsabbli u linji ta’ kreditu ġestiti mill-awtorità ta’ ġestjoni permezz ta’ korpi intermedjarji li huma istituzzjonijiet finanzjarji pubbliċi “interni”. Bħala kjarifika, il-mekkaniżmu għad-dikjarazzjoni tal-infiq u r-rimbors għal tali għajnuna li trid titħallas lura jibqa’ l-istess bħal dak għall-għajnuna li ma tridx titħallas lura (jiġifieri għal għotjiet diretti), minħabba li huwa bbażat fuq fatturi bl-irċevuta jew dokumenti li għandhom valur probatorju ekwivalenti (skont l-Artikolu 78 (1) sa (5) tar-Regolament (KE) 1083/2006). Barra minn hekk, l-Artikolu 43b ġdid jikkjarifika li l-għajnuna mħallsa lura, lill-korp li jipprovdi l-għajnuna jew lil awtorità pubblika kompetenti oħra tal-Istat Membru għandha tinżamm f’kont separat u terġa’ tintuża għall-istess għan jew skont l-objettivi tal-programm operattiv. L-Artikolu 44a ġdid propost għandu l-għan li jikkjarifika li d-dispożizzjonijiet rigward proġetti maġġuri (Artikolu 39), proġetti li jiġġeneraw dħul (Artikolu 55) u d-durabilità tal-operazzjonijiet (Artikolu 57) ma għandhomx, bħala prinċipju, japplikaw għal strumenti ta’ inġinerija finanzjarja skont l-Artikolu 44, minħabba li dawn ir-regoli huma maħsuba għal tipi ta’ għajnuna oħra. Fl-istess ambitu, qiegħed jiġi introdott Artikolu 67a ġdid dwar ir-rapportar tal-istrumenti ta’ inġinerija finanzjarja skont l-Artikolu 44. Dan jitwettaq billi titqies il-ħtieġa li jkun żgurat kontroll xieraq, mill-Istati Membri kif ukoll mill-Kummissjoni, tal-implimentazzjoni tal-istrumenti ta’ inġinerija finanzjarja, inter alia sabiex l-Istati Membri jkunu jistgħu jipprovdu informazzjoni xierqa lill-Kummissjoni fir-rigward tat-tip ta’ strumenti stabbiliti u l-azzjonijiet relevanti mwettqa minn tali strumenti fuq il-post. Fl-istess kuntest, il-paragrafu ġdid propost fi ħdan l-Artikolu 78(6) tar-Regolament 1083/2006 għandu l-għan li jintroduċi obbligu legali sabiex ikun żgurat li l-kontribuzzjoni finanzjarja mħallsa mill-awtoritajiet ta’ ġestjoni għall-istabbiliment ta' jew bħala kontribuzzjoni għall-istrumenti ta’ inġinerija finanzjarja tintefaq għal infiq eliġibbli fi ħdan l-iskadenza ta’ sentejn mill-ħlas fil-fond. Jekk dan ma jkunx il-każ, id-dikjarazzjoni sussegwenti tal-infiq tkun trid tiġi kkoreġuta kif jixraq bit-tnaqqis tal-ammonti mhux minfuqa. Dan bil-għan li jkun evitat li l-flus jibqgħu miżmuma f’tali fondi u ma jintefqux għal perjodi twal. L-Artikolu 78a l-ġdid li huwa propost idaħħal dispożizzjoni ġenerali dwar ir-rekwiżiti tad-dikjarazzjoni tan-nefqa. B'referenza għall-Artikolu 61 (2) tar-Regolament tal-Kunsill (KE) 1605/2002 rigward ir-Regolament Finanazjarju applikabbli ghall-bagit generali tal-Komunitajiet Ewropej, huwa se jippermetti lill-Kummissjoni li tipproduċi kontijiet li jagħtu dehra vera tal-assi tal-Komunitajiet u tal-implimentazzjoni tal-baġit. · Il-bażi legali Ir-Regolament tal-Kunsill (KE) Nru 1083/2006 tal-11 ta’ Lulju 2006 li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta’ Koeżjoni u li jħassar ir-Regolament (KE) Nru 1260/1999 li jiddefinixxi r-regoli komuni applikabbli għat-tliet Fondi. Fuq il-bażi tal-prinċipju ta’ ġestjoni maqsuma bejn il-Kummissjoni u l-Istati Membri, dan ir-regolament jinkludi dispożizzjonijiet għall-proċess ta’ programmazzjoni kif ukoll arranġamenti għall-ġestjoni (inkluża dik finanzjarja) tal-programm, il-kontroll, il-kontroll finanzjarju u l-evalwazzjoni tal-proġetti. · Il-prinċipju tas-sussidjarjetà Il-proposta hija konformi mal-prinċipju tas-sussidjarjetà sal-punt li tfittex li tipprovdi sigurtà legali fil-livell tal-Unjoni Ewropea li l-appoġġ ipprovdut mill-Istati Membri permezz tal-Fondi Strutturali lil skemi bbażati fuq forom ta’ għajnuna li trid titħallas lura implimentati legalment fil-perjodu ta’ programmazzjoni preċedenti u/jew mibdija fil-perjodu attwali iżda li ma għandhomx il-karatteristiċi tal-istrumenti ta’ inġinerija finanzjarja huma permessi u leġittimi skont ir-regolamenti preżenti tal-Fond Strutturali. F’dan l-ambitu, huwa meħtieġ li jkun definit ukoll fil-livell tal-Unjoni Ewropea it-trattament tal-għajnuna mħallsa lura għal dawn it-tipi ta’ skemi li ma għandhomx il-karatteristiċi ta’ strumenti ta’ inġinerija finanzjarja. Barra minn hekk, l-infiq mingħajr dewmien (fi żmien sentejn mill-ħlas fil-fond) u l-obbligi tar-rapportar dwar l-inġinerija finanzjarja skont l-Artikolu 44 għandhom jiġu introdotti biex l-Istati Membri jkunu jistgħu jimplimentaw bil-ħeffa l-istrumenti u biex jipprovdu informazzjoni xierqa lill-Kummissjoni fir-rigward tat-tip ta’ strumenti stabbiliti u fir-rigward tal-azzjonijiet relevanti mwettqa minn tali strumenti fuq il-post. Dan, fl-istess ħin, sejjer jipprovdi lill-Kummissjoni bi strument utli għall-evalwazzjoni globali tal-prestazzjoni ġenerali ta’ dawn it-tipi ta’ għajnuna. · Il-prinċipju tal-proporzjonalità Il-proposta hija konformi mal-prinċipju tal-proporzjonalità: Il-proposta attwali hija tabilħaqq proporzjonata minħabba li ma tmurx lil hinn mill-minimu tar-regoli rekwiżiti sabiex tipprovdi sigurtà legali lill-Istati Membri li skemi bbażati fuq għajnuna li trid titħallas lura appoġġjata mill-Fondi Strutturali iżda li ma għandhomx il-karatteristiċi ta’ strumenti ta’ inġinerija finanzjarja huma permessi fil-perjodu ta’ programmazzjoni attwali. Sabiex l-Istati Membri jkunu jistgħu jibbenefikaw mill-kjarifiki matul il-perjodu ta’ programmazzjoni kollu huwa meħtieġ li hija tkun applikata b’mod retroattiv. L-obbligu tal-infiq tal-kontribuzzjoni finanzjarja tal-awtoritajiet ta’ ġestjoni għall-istabbiliment tal-istrumenti ta’ inġinerija finanzjarja fi żmien sentejn mill-ħlas ta’ tali kontribuzzjoni fil-fond (jekk dan ma jkunx il-każ, id-dikjarazzjoni sussegwenti tal-infiq tkun trid tiġi kkoreġuta kif jixraq bit-tnaqqis tal-ammonti mhux minfuqa) u xi obbligi tar-rapportar huma stabbiliti għal strumenti ta’ inġinerija finanzjarja biss (b’differenza mill-għajnuna li trid titħallas lura li ma għandhiex il-karatteristiċi tal-Artikolu 44, huma jiġu implimentati permezz ta’ “fondi”), u huma stabbiliti sabiex jipprovdu biss il-fluss minimu meħtieġ tal-informazzjoni mill-Istati Membri lill-Kummissjoni fir-rigward tal-implimentazzjoni mingħajr dewmien u korretta fuq il-post tal-istrumenti ta’ inġinerija finanzjarja. Barra minn hekk, l-obbligu ta’ nfiq mingħajr dewmien u l-obbligi l-oħra tar-rapportar mhumiex applikati b’mod retroattiv. · L-għażla tal-istrumenti L-istrument propost: regolament. Strumenti oħra ma jkunux xierqa minħabba r-raġunijiet li ġejjin: Il-Kummissjoni qieset l-ispazju għall-immanuvrar ipprovdut mill-qafas legali biex tiddikjara l-prattika stabbilita ta’ operazzjonijiet ġestiti direttament mill-korpi intermedjarji jew mill-awtoritajiet ta’ ġestjoni li ma għandhomx il-karatteristiċi ta’ strumenti ta’ inġinerija finanzjarja bħala kompatibbli mar-Regolament eżistenti dwar il-Fondi Strutturali. Madankollu, wara konsultazzjonijiet interni estensivi, ġie konkluż li biex tkun evitata l-ambigwità hija meħtieġa emenda tar-Regolament tal-Kunsill (KE) 1083/2006. L-objettiv ta’ dawn ir-reviżjonijiet huwa li titħaffef aktar il-mobilizzazzjoni tar-riżorsi tal-Unjoni għal diversi proġetti li jinsabu lil hinn mill-firxa tal-Artikolu 44 u b’hekk jiżdied in-numru tal-proġetti li jibbenefikaw mill-appoġġ tal-Fondi Strutturali. L-istrumenti stabbiliti skont id-dispożizzjonijiet tal-Artikolu 44 ta’ dan ir-Regolament ma setgħux ikunu stabbiliti għal dawn l-operazzjonijiet li mhumiex standard, minħabba li l-Artikolu 44 jillimita lilu nnifsu għall-fondi li jinvestu favur l-SMEs, it-tiġdid urban u l-effiċjenza fl-enerġija. Attwalment, ma hemmx obbligu legali biex tintefaq, fi ħdan skadenza ddefinita fi ħdan it-tul taż-żmien tal-programm, il-kontribuzzjoni finanzjarja mħallsa mill-awtoritajiet ta’ ġestjoni fl-istrumenti ta’ inġinerija finanzjarja, minħabba li “t-tpaċija” ta’ tali kontribuzzjoni (f’termini ta’ verifika tal-“infiq eliġibbli”) iseħħ biss f’għeluq il-programm operattiv; barra minn hekk, il-kontroll u r-rapportar dwar l-istrumenti ta’ inġinerija finanzjarja mill-Istati Membri kienu introdotti biss reċentement fuq bażi volontarja. Dan mhuwiex biżżejjed biex il-Kummissjoni tkun tista’ tikseb stampa ġenerali tal-implimentazzjoni ta’ dawk il-forom ta’ għajnuna li trid titħallas lura fuq il-post. Barra minn hekk, il-Qorti Ewropea tal-Awdituri rrakkomandat lill-Kummissjoni sabiex twettaq verifika adattata dwar l-infiq effettiv tar-riżorsi allokati lill-istrumenti ta’ inġinerija finanzjarja kif ukoll kontroll xieraq tal-implimentazzjoni tal-azzjonijiet tagħhom. Minħabba dan ta’ hawn fuq, il-proposta attwali tinkludi dispożizzjonijiet separati dwar (i) l-infiq mingħajr dewmien tal-kontribuzzjoni finanzjarja mħallsa fl-istrumenti ta’ inġinerija skont l-Artikolu 44 (jekk dan ma jkunx il-każ, id-dikjarazzjoni sussegwenti tal-infiq tkun trid tiġi kkoreġuta kif jixraq bit-tnaqqis tal-ammonti mhux minfuqa) u (ii) ir-rapportar tal-istrumenti ta’ inġinerija finanzjarja skont l-Artikolu 44. 4. Impatt baġitarju Ma hemmx impatt fuq l-approprjazzjonijiet għall-impenji minħabba li ma hemm ebda modifika proposta għall-ammonti massimi tal-finanzjament tal-Fondi Strutturali previsti fil-Programmi Operattivi għall-perjodu ta’ programmazzjoni 2007-2013. Il-Kummissjoni temmen li l-miżura proposta tista’ ttejjeb l-implimentazzjoni permezz ta’ sigurtà legali akbar ipprovduta lill-Istati Membri. 2011/0210 (COD) Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament tal-Kunsill (KE) Nru 1083/2006 fir-rigward tal-għajnuna li trid titħallas lura u l-inġinerija finanzjarja IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 177 tiegħu, Wara li kkunsidraw il-proposta mill-Kummissjoni Ewropea, Wara t-trażmissjoni tal-abbozz tal-att leġiżlattiv lill-Parlamenti nazzjonali, Wara li kkunsidraw l-opinjoni tal-Kumitat Ekonomiku u Soċjali Ewropew[1], Wara li kkunsidraw l-opinjoni tal-Kumitat tar-Reġjuni[2], Waqt li jaġixxu skont il-proċedura leġiżlattiva ordinarja Billi: (1) L-Istati Membri kellhom esperjenzi pożittivi bl-iskemi ta’ għajnuna li trid titħallas lura fil-livell tal-operazzjonijiet matul il-perjodu ta’ programmazzjoni 2000-2006 u għaldaqstant komplew dawn l-iskemi jew bdew jimplimentaw skemi ta’ għajnuna li trid titħallas lura fil-perjodu ta’ programmazzjoni attwali 2007-2013. Xi Stati Membri inkludew ukoll deskrizzjonijiet ta’ dawk l-iskemi fid-dokumenti ta’ programmazzjoni tagħhom, li ġew approvati mill-Kummissjoni. (2) Ir-Regolament tal-Kunsill (KE) Nru 1083/2006 tal-11 ta’ Lulju 2006 li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta’ Koeżjoni u li jħassar ir-Regolament (KE) Nru 1260/1999[3] jistipula strumenti ta’ inġinerija finanzjarja b’oqsma u firxiet ta’ intervent preċiżi. Madankollu, l-iskemi implimentati mill-Istati Membri f’forma ta’ għotjiet rimborsabbli u linji tal-kreditu ġestiti mill-awtoritajiet ta’ ġestjoni permezz ta’ korpi intermedjarji la huma koperti kif jixraq mid-dispożizzjonijiet dwar l-istrumenti ta’ inġinerija finanzjarja, u lanqas minn dispożizzjonijiet oħra tar-Regolament (KE) Nru 1083/2006. Għaldaqstant, huwa meħtieġ, f’konformità mal-Artikolu 11(1) tar-Regolament (KE) Nru 1081/2006 tal-Parlament Ewropew u tal-Kunsill tal-5 ta’ Lulju 2006 dwar il-Fond Soċjali Ewropew u li jħassar ir-Regolament (KE) Nru 1784/1999[4], li diġà jipprevedi li l-għajnuna tista’ tkun f’forma ta’ għotjiet rimborsabbli, li jkun stipulat f’Taqsima ġdida tar-Regolament (KE) Nru 1083/2006 li l-Fondi Strutturali jistgħu jikkonfinanzjaw l-għajnuna li trid titħallas lura. Dik it-Taqsima għandha tkopri l-għotjiet rimborsabbli u linji ta’ kreditu ġestiti mill-awtorità ta’ ġestjoni permezz ta’ korpi intermedjarji li huma istituzzjonijiet finanzjarji pubbliċi. (3) Wara kunsiderazzjoni tal-fatt li r-riżorsi finanzjarji użati permezz ta’ għajnuna li trid titħallas lura huma rimborsati parzjalment jew totalment mill-benefiċjarji, huwa meħtieġ li jkunu introdotti dispożizzjonijiet xierqa għall-użu mill-ġdid ta’ għajnuna rimborsata għall-istess għan jew f’konformità mal-objettivi tal-programm rispettiv. (4) Huwa meħtieġ li jkun ikkjarifikat li d-dispożizzjonijiet dwar proġetti maġġuri, il-proġetti li jiġġeneraw dħul u d-durabilità tal-operazzjonijiet ma għandhomx ikunu applikabbli bħala prinċipju għal strumenti ta’ inġinerija finanzjarja, minħabba li dawk ir-regoli huma maħsuba għal tipi oħra ta’ operazzjonijiet. (5) Wara kunsiderazzjoni għall-ħtieġa li jkun żgurat kontroll adattat, mill-Istati Membri kif ukoll mill-Kummissjoni, tal-implimentazzjoni tal-istrumenti ta’ inġinerija finanzjarja, inter alia sabiex l-Istati Membri jkunu jistgħu jipprovdu informazzjoni adattata lill-Kummissjoni dwar it-tip ta’ strumenti stabbiliti u dwar l-azzjonijiet relevanti mwettqa minn tali strumenti fuq il-post, huwa meħtieġ li tkun introdotta dispożizzjoni dwar ir-rapportar. Din twassal ukoll sabiex il-Kummissjoni tkun tista’ tevalwa aħjar il-prestazzjoni ġenerali tal-istrumenti ta’ inġinerija finanzjarja. (6) Sabiex ikun żgurat li l-kontribuzzjoni finanzjarja mħallsa mill-awtoritajiet ta’ ġestjoni fl-istrumenti ta’ inġinerija finanzjarja u inkluża fid-dikjarazzjoni tal-infiq tintefaq b’mod effettiv fi ħdan skadenza definita, huwa meħtieġ li jkun introdott obbligu li l-istrumenti ta’ inġinerija finanzjarja jonfqu l-kontribuzzjoni għal infiq eliġibbli fi żmien sentejn mid-data tad-dikjarazzjoni tal-infiq iċċertifikata relevanti. Id-dikjarazzjoni tal-infiq sussegwenti għandha tiġi kkoreġuta kif jixraq, bit-tnaqqis tal-ammonti mhux minfuqa, jekk il-kontribuzzjoni msemmija ma tkunx intefqet fil-perjodu indikat. (7) Sabiex tiġi żgurata l-konformità mal-Artikolu 61(2) tar-Regolament tal-Kunsill (KE) 1605/2002 rigward ir-Regolament Finanazjarju applikabbli ghall-bagit generali tal-Komunitajiet Ewropej[5], huwa meħtieġ li jkun hemm l-obbligu li d-dikjarazzjoni tal-infiq li għandha tiġi ppreżentata lill-Kummissjoni għandha tipprovdi l-informazzjoni kollha neċessarja sabiex il-Kummissjoni tipproduċi kontijiet li jagħtu dehra vera tal-assi tal-Unjoni u tal-implimentazzjoni tal-baġit. (8) L-emenda maħsuba biex tikkjarifika l-legalità tal-applikazzjoni ta’ prattika eżistenti b’effett mill-bidu tal-perjodu ta’ eliġibilità kif stipulat mir-Regolament (KE) 1083/2006 għandu jkollha effett retroattiv mill-bidu tal-perjodu ta’ programmazzjoni attwali 2007-2013. (9) Għaldaqstant, ir-Regolament (KE) Nru 1083/2006 għandu jiġi emendat kif jixraq, ADOTTAW DAN IR-REGOLAMENT: Artikolu 1 Ir-Regolament (KE) Nru 1083/2006 huwa emendat kif ġej: (1) Fl-Artikolu 2 jiżdied il-punt 8 li ġej: "(8) “għotja rimborsabbli”: kontribuzzjoni finanzjarja diretta permezz ta’ donazzjoni li tista’ tkun totalment jew parzjalment rimborsabbli mingħajr imgħax.” (2) Fil-Kapitolu II tat-Titolu III, tiddaħħal it-Taqsima 3a li ġejja: “Taqsima 3a Għajnuna li trid titħallas lura Artikolu 43a Forom ta’ għajnuna li trid titħallas lura 1. Bħala parti minn programm operattiv, il-Fondi Strutturali jistgħu jikkofinanzjaw għajnuna li trid titħallas lura f’forma ta’ għotjiet rimborsabbli, jew linji ta’ kreditu ġestiti mill-awtorità ta’ ġestjoni permezz ta’ korpi intermedjarji li huma istituzzjonijiet finanzjarji pubbliċi. 2. Id-dikjarazzjoni tal-infiq rigward l-għajnuna li trid titħallas lura għandha tiġi sottomessa skont l-Artikolu 78(1) sa (5). Artikolu 43b Użu mill-ġdid ta’ għajnuna li trid titħallas lura L-għajnuna mħallsa lura lill-korp li pprovda l-għajnuna jew lil awtorità kompetenti oħra tal-Istat Membru għandha tinżamm f’kont separat u għandha tintuża mill-ġdid għall-istess għan jew skont l-objettivi tal-programm operattiv.” (3) Jiddaħħal l-Artikolu 44a li ġej: "Artikolu 44a Nuqqas ta’ applikazzjoni ta’ ċerti dispożizzjonijiet L-Artikoli 39, 55 u 57 ma għandhomx japplikaw għal operazzjonijiet li huma taħt l-Artikolu 44." (4) Jiddaħħal l-Artikolu 67a li ġej: "Artikolu 67a Rapporti dwar l-implimentazzjoni ta’ strumenti ta’ inġinerija finanzjarja 1. Sal-31 ta’ Jannar u sal-15 ta’ Settembru ta’ kull sena, l-awtorità ta’ ġestjoni għandha tibgħat lill-Kummissjoni rapport speċifiku li jkopri l-operazzjonijiet li jikkonsistu fi strumenti ta’ inġinerija finanzjarja għall-perjodu sal-31 ta’ Diċembru u sat-30 ta’ Ġunju rispettivament. 2. Ir-rapporti msemmija fil-paragrafu 1 għandhom jinkludu, għal kull strument ta’ inġinerija finanzjarja, l-informazzjoni li ġejja: (a) deskrizzjoni tal-istrument ta’ inġinerija finanzjarja u l-arranġamenti tal-implimentazzjoni; (b) l-identifikazzjoni tal-entitajiet li jimplimentaw l-istrument ta’ inġinerija finanzjarja, inklużi dawk li jaġixxu permezz ta’ fondi ta’ parteċipazzjoni, kif ukoll deskrizzjoni tal-proċess ta' selezzjoni tagħhom; (c) id-dati tal-ħlasijiet u l-ammonti tal-għajnuna mill-Fondi Strutturali u l-kofinanzjament nazzjonali mħallsa lill-istrument ta’ inġinerija finanzjarja; (d) id-dati u l-ammonti korrispondenti inklużi fid-dikjarazzjonijiet tal-infiq sottomessi lill-Kummissjoni u d-dati u l-ammonti rimborsati mill-Kummissjoni; (e) l-ammonti tal-għajnuna mill-Fondi Strutturali u l-kofinanzjament nazzjonali mħallsa mill-istrument ta’ inġinerija finanzjarja.” (5) Fl-Artikolu 78(6), jiżdied is-subparagrafu li ġej: “Il-kontribuzzjoni finanzjarja lill-istrumenti ta’ inġinerija finanzjarja kif definiti fl-Artikolu 44, li kienet ġiet inkluża f’dikjarazzjoni tal-infiq u li ma tħallsitx bħala infiq eliġibbli skont it-tieni subparagrafu ta’ dan il-paragrafu fi żmien sentejn mid-data tad-dikjarazzjoni tal-infiq iċċertifikata kkonċernata, għandha titnaqqas mid-dikjarazzjoni tal-infiq iċċertifikata sussegwenti.” (6) Jiddaħħal l-Artikolu 78a li ġej: "Artikolu 78a Obbligu li tiġi pprovduta informazzjoni fid-dikjarazzjoni tal-infiq Id-dikjarazzjoni tal-infiq li għandha tiġi ppreżentata lill-Kummissjoni għandha tipprovdi l-informazzjoni neċessarja kollha sabiex il-Kummissjoni tipproduċi kontijiet skont l-Artikolu 61(2) tar-Regolament (KE) 1605/2002. Għall-finijiet tad-definizzjoni ta' kundizzjonijiet uniformi għall-applikazzjoni ta' dan l-Artikolu, il-Kummissjoni għandu jkollha s-setgħa li tadotta atti implimentattivi skont l-Artikolu 291 tat-Trattat dwar il-Funzjonament tal-Unjoni Ewropea." Artikolu 2 Dan ir-Regolament għandu jidħol fis-seħħ fit-tielet jum ta’ wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea. Huwa għandu japplika mill-1 ta’ Jannar 2007. Madankollu l-Artikoli 1(4), 1(5) u 1(6) għandhom japplikaw b’effett mid-data tad-dħul fis-seħħ ta’ dan ir-Regolament. Għall-finijiet tal-Artikolu 1(5), meta l-kontribuzzjoni finanzjarja kienet diġà inkluża f’dikjarazzjoni tal-infiq qabel id-dħul fis-seħħ ta’ dan ir-Regolament, l-iskadenza ta’ sentejn għandha tibda mill-jum tad-dħul fis-seħħ ta’ dan ir-Regolament. Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha. Magħmul fi Brussell, Għall-Parlament Ewropew Għall-Kunsill Il-President Il-President DIKJARAZZJONI FINANZJARJA LEĠIŻLATTIVA 1. L-ISEM TAL-PROPOSTA: Proposta għal REGOLAMENT (UE) Nru .../2011 TAL-PARLAMENT EWROPEW U TAL-KUNSILL li jemenda r-Regolament tal-Kunsill Nru 1083/2006 fir-rigward tal-għajnuna li trid titħallas lura u l-inġinerija finanzjarja. 2. QAFAS ABM / ABB Qasam(Oqsma) tal-Politika kkonċernat(i) u Attività/Attivitajiet assoċjati: Politika Reġjonali; attività ABB 13.03 Impjiegi u Affarijiet Soċjali; attività ABB 04.02 3. LINJI TAL-BAĠIT 3.1. Linji tal-baġit (linji operattivi u linji ta’ għajnuna teknika u amministrattiva rrelatati (linji ex- B.A)): L-azzjoni ġdida proposta se tkun implimentata fuq il-linji tal-baġit li ġejjin: · 13.031600 Konverġenza (FEŻR) · 13.031700 Paċi (FEŻR) · 13.031800 Kompetittività reġjonali u impjiegi (FEŻR) · 13.031900 Kooperazzjoni territorjali (FEŻR) · 04.0217 Konverġenza (FSE) · 04.0219 Kompetittività reġjonali u impjiegi (FSE) 3.2. It-tul taż-żmien tal-azzjoni u tal-impatt finanzjarju: Il-miżura proposta tista’ ttejjeb l-implimentazzjoni minħabba li tipprovdi sigurtà legali lill-Istati Membri dwar l-użu tal-forom kollha ta’ għajnuna li trid titħallas lura. Barra minn hekk, ġew introdotti obbligi legali għall-istrumenti ta’ inġinerija finanzjarja biex jonfqu l-kontribuzzjoni finanzjarja mħallsa mill-awtoritajiet ta’ ġestjoni fl-istabbiliment jew fil-kontribuzzjoni għal tali fondi fi ħdan l-iskadenza ta’ sentejn; barra minn hekk huma stabbiliti obbligi tar-rapportar għal strumenti ta’ inġinerija finanzjarja, u dawn huma stabbiliti sabiex jipprovdu l-fluss minimu meħtieġ tal-informazzjoni mill-Istati Membri lill-Kummissjoni fir-rigward tal-implimentazzjoni fuq il-bażi tal-istrumenti ta’ inġinerija finanzjarja. Dawn l-obbligi mhumiex applikati b’mod retroattiv. L-impatt finanzjarju għall-baġit tal-Unjoni ma jeżistix minħabba li mhumiex meħtieġa riżorsi addizzjonali. 3.3. Karatteristiċi baġitarji: Linja tal-baġit || It-Tip ta’ nfiq || Ġdid || Kontribuzzjoni EFTA || Kontribuzzjonijiet mill-pajjiżi applikanti || Intestatura fil-perspettiva finanzjarja 13.031600 || Mhux obbligatorju || Diff || LE || LE || LE || Le 1b 13.031700 || Mhux obbligatorju || Diff || LE || LE || LE || Le 1b 13.031800 || Mhux obbligatorju || Diff || LE || LE || LE || Le 1b 13.031900 || Mhux obbligatorju || Diff || LE || LE || LE || Le 1b 04.0217 || Mhux obbligatorju || Diff || LE || LE || LE || Le 1b 04.0219 || Mhux obbligatorju || Diff || LE || LE || LE || Le 1b 4. SOMMARJU TAR-RIŻORSI 4.1. Riżorsi Finanzjarji 4.1.1. Sommarju tal-approprjazzjonijiet għall-impenji (AI) u tal-approprjazzjonijiet għall-ħlasijiet (AĦ) It-tabelli li ġejjin juru l-impatt stmat tal-miżuri proposti fl-2011 sal-2013. Miljun EUR (sa 3 postijiet deċimali) It-tip ta’ nfiq || Taqsima nru || || Sena n || n + 1 || n + 2 || n + 3 || n + 4 || n + 5 u wara || Total Infiq operattiv[6] || || || || || || || || Approprazzjonijiet għall-Impenji (AI) || 8.1 || a || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli Approprjazzjonijiet għall-Ħlasijiet (AĦ) || || b || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli Infiq amministrattiv inkluż fl-ammont ta’ referenza[7] || || || || Għajnuna teknika u amministrattiva (AMD) || 8.2.4 || c || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli AMMONT TOTALI TA’ REFERENZA || || || || || || || Approprjazzjonijiet għall-Impenji || || a+c || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli Approprjazzjonijiet għall-Ħlasijiet || || b+c || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli || 0,000 Infiq amministrattiv mhux inkluż fl-ammont ta’ referenza[8] || || Riżorsi umani u nfiq assoċjat (AMD) || 8.2.5 || d || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli Spejjeż amministrattivi, għajr għal riżorsi umani u spejjeż assoċjati, mhux inklużi fl-ammont ta’ referenza (AMD) || 8.2.6 || e || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli Total indikattiv tal-ispiża finanzjarja tal-intervent TOTAL tal-AI inkluża l-ispiża tar-Riżorsi Umani || || a+c+d+e || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli TOTAL tal-AĦ inkluża l-ispiża tar-Riżorsi Umani || || b+c+d+e || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli Dettalji tal-kofinanzjament Miljun EUR (sa 3 postijiet deċimali) Korp tal-kofinanzjament || || Sena n || n + 1 || n + 2 || n + 3 || n + 4 || n + 5 u wara || Total …………………… || f || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli TOTAL tal-AI inkluż il-kofinanzjament || a+c+d+e+f || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli 4.1.2. Kompatibilità mal-Programmazzjoni Finanzjarja x Il-proposta hija kompatibbli mal-programmazzjoni finanzjarja eżistenti ¨ Il-proposta sejra tinvolvi l-programmazzjoni mill-ġdid tal-intestatura relevanti fil-perspettiva finanzjarja. ¨ Il-proposta tista’ tkun teħtieġ l-applikazzjoni tad-dispożizzjonijiet tal-Ftehim Interistituzzjonali[9] (jiġifieri l-istrument ta’ flessibbiltà jew ir-reviżjoni tal-perspettiva finanzjarja). 4.1.3. Impatt finanzjarju fuq id-Dħul x Il-proposta ma għandhiex implikazzjonijiet finanzjarji fuq id-dħul. ¨ Il-proposta għandha impatt finanzjarju – l-effett fuq id-dħul huwa kif ġej: Miljun EUR (sa post deċimali wieħed) || || Qabel l-azzjoni [Sena n-1] || || Is-sitwazzjoni wara l-azzjoni Linja tal-baġit || Dħul || || [Sena n] || [n+1] || [n+2] || [n+3] || [n+4] || [n+5][10] || a) Dħul f’termini assoluti || || || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli b) Bidla fid-dħul || D || || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli (Jekk jogħġbok speċifika kull linja tal-baġit tad-dħul involuta, u żid in-numru xieraq ta’ ringieli fit-tabella jekk ikun hemm effett fuq aktar minn linja tal-baġit waħda.) 4.2. Riżorsi Umani FTE (inklużi uffiċjali, persunal temporanju u estern) – ara d-dettall taħt il-punt 8.2.1. Rekwiżiti annwali || Sena n || n + 1 || n + 2 || n + 3 || n + 4 || n + 5 u wara Għadd totali tar-riżorsi umani || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli 5. KARATTERISTIĊI U OBJETTIVI 5.1. Ħtieġa li trid tiġi ssodisfata fuq medda qasira jew medda twila ta’ żmien Minħabba li huwa marbut ma’ nfiq reali li jsir mill-benefiċjarji, ir-rimbors tal-klejms għall-ħlas inklużi l-forom ta’ għajnuna li trid titħallas lura fil-livell tal-operazzjonijiet se jtawwal l-impatt tal-interventi tal-fondi strutturali fl-oqsma u s-setturi megħjuna. 5.2. Valur miżjud tal-involviment Komunitarju u l-koerenza tal-proposta ma’ strumenti finanzjarji oħra u s-sinerġija potenzjali Il-kontinwazzjoni tal-prattika tajba tal-forom ta’ għajnuna li trid titħallas lura fil-livell ta’ proġetti se toħloq strumenti li jtulu ħafna u tippermetti l-użu mill-ġdid tal-Fondi. 5.3. Objettivi, riżultati mistennija u indikaturi relatati mal-proposta fil-kuntest tal-qafas ABM Aktar kjarifika tar-regoli li jirregolaw il-politika ta’ koeżjoni se jkollha effetti pożittivi fuq l-implimentazzjoni tal-programmi fuq il-post. L-użu ta’ forom ta’ għajnuna li trid titħallas lura huwa mħeġġeġ aktar u jwassal għal effett akbar ta’ lieva u aktar durabilità tal-interventi. 5.4. Il-metodu ta’ Implimentazzjoni (indikattiv) Uri hawn taħt il-metodu(i) magħżul(a) għall-implimentazzjoni tal-azzjoni. · Mal-Istati Membri 6. MONITORAĠĠ U EVALWAZZJONI 6.1. Sistema ta’ kontroll Mhux meħtieġa, minħabba li tinsab taħt il-kontroll stabbilit tal-Fondi Strutturali. 6.2. Evalwazzjoni 6.2.1. Evalwazzjoni ex-ante Minħabba l-fatt li din il-proposta timmira li tippermetti prattika stabbilita u ġustifikabbli u hija korrezzjoni ta’ ommissjoni tar-regolament attwali, ma twettqet l-ebda evalwazzjoni ex-ante. 6.2.2. Miżuri mwettqa wara evalwazzjoni intermedja/ex-post (lezzjonijiet mitgħallma minn esperjenzi simili fl-imgħoddi) Mhux applikabbli 6.2.3. Termini u frekwenza ta’ evalwazzjoni fil-ġejjieni Mhux applikabbli 7. MIŻURI KONTRA L-FRODI mhux applikabbli 8. DETTALJI TAR-RIŻORSI 8.1. Objettivi tal-proposta f’termini tal-ispiża finanzjarja tagħhom Approprjazzjonijiet għall-impenji f’miljuni ta' EUR (sa 3 postijiet deċimali) (Intestaturi tal-Objettivi, azzjonijiet u prodotti għandhom ikunu pprovduti) || Tip ta’ prodott || Spiża medja || Sena n || Sena n+1 || Sena n+2 || Sena n+3 || Sena n+4 || Sena n+5 u wara || TOTAL Ebda prodott || Spiża totali || Ebda prodott || Spiża totali || Ebda prodott || Spiża totali || Ebda prodott || Spiża totali || Ebda prodott || Spiża totali || Ebda prodott || Spiża totali || Ebda prodott || Spiża totali OBJETTIV OPERATTIV Nru 1 Appoġġja l-implimentazzjoni tal-programmi operattivi || || || || || || || || || || || || || || || || Azzjoni 1 – rata ta’ kofinanzjament 100% || || || || 0,000 || || 0,000 || || || || || || || || || || 0,000 SPIŻA TOTALI || || || || 0,000 || || 0,000 || || || || || || || || || || 0,000 8.2. Nefqa Amministrattiva 8.2.1. Numru u tip tar-riżorsi umani Tipi ta’ karigi || || Persunal li se jkun assenjat għall-ġestjoni tal-azzjoni bl-użu ta' riżorsi eżistenti u/jew addizzjonali (numru ta’ karigi/FTEs) || || Sena n || Sena n+1 || Sena n+2 || Sena n+3 || Sena n+4 || Sena n+5 Uffiċjali jew persunal temporanju (XX 01 01) || A*/AD || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli B*, C*/AST || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli Persunal iffinanzjat mill-Artikolu XX 01 02 || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli Persunal ieħor iffinanzjat mill-Artikolu XX 01 04/05 || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli TOTAL || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli 8.2.2. Deskrizzjoni tal-kompiti li jitnisslu mill-azzjoni Mhux applikabbli 8.2.3. Sorsi ta’ riżorsi umani (statutorji) (Meta jkun iddikjarat aktar minn sors wieħed, jekk jogħġbok indika l-għadd tal-karigi li joriġinaw minn kull wieħed mis-sorsi) ¨ Karigi li bħalissa huma allokati għall-ġestjoni tal-programm li għandhom jinbidlu jew jiġu estiżi ¨ Karigi allokati minn qabel fil-qafas tal-eżerċizzju APS/PDB għas-sena n ¨ Karigi li għandhom jintalbu fil-proċedura APS/PDB sussegwenti ¨ Karigi li għandhom ikunu allokati mill-ġdid billi jintużaw riżorsi eżistenti fis-servizz responsabbli mill-ġestjoni (trasferimenti interni) ¨ Postijiet meħtieġa għas-sena n għalkemm mhux previsti fl-eżerċizzju SPA/PDB tas-sena msemmija 8.2.4. Infiq Amministrattiv ieħor inkluż fl-ammont ta’ referenza (XX 01 04/05 – Infiq fuq ġestjoni amministrattiva) Miljun EUR (sa 3 postijiet deċimali) Linja tal-baġit (numru u intestatura) || Sena n || Sena n+1 || Sena n+2 || Sena n+3 || Sena n+4 || Sena n+5 u wara || TOTAL 1 Għajnuna teknika u amministrattiva (inklużi spejjeż relatati tal-persunal) || || || || || || || Aġenziji eżekuttivi || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli Għajnuna teknika u amministrattiva oħra || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli - intra muros || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli - extra muros || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli Għajnuna teknika u amministrattiva totali || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli 8.2.5. L-ispiża finanzjarja tar-riżorsi umani u l-ispejjeż assoċjati mhux inklużi fl-ammont ta’ referenza Miljun EUR (sa 3 postijiet deċimali) Tip ta’ riżorsi umani || Sena n || Sena n+1 || Sena n+2 || Sena n+3 || Sena n+4 || Sena n+5 u wara Uffiċjali u persunal temporanju (XX 01 01) || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli Persunal iffinanzjat skont l-Artikolu XX 01 02 (awżiljarji, END, persunal b’kuntratt, eċċ.) (speċifika l-linja tal- baġit) || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli L-ispiża totali tar-Riżorsi Umani u l-ispejjeż assoċjati (MHUX inkluża fl-ammont ta’ referenza) || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli Kalkolazzjoni – Uffiċjali u Aġenti temporanji Għandha ssir referenza għall-Punt 8.2.1, jekk applikabbli mhux applikabbli Kalkolazzjoni – Persunal iffinanzjat mill-Artikolu XX 01 02 Għandha ssir referenza għall-Punt 8.2.1, jekk applikabbli mhux applikabbli 8.2.6. Nefqa amministrattiva oħra mhux inkluża fl-ammont ta’ referenza Miljun EUR (sa 3 postijiet deċimali) || Sena n || Sena n+1 || Sena n+2 || Sena n+3 || Sena n+4 || Sena n+5 u wara || TOTAL XX 01 02 11 01 – Missjonijiet || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli XX 01 02 11 02 – Laqgħat u Konferenzi || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli XX 01 02 11 03 – Kumitati || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli XX 01 02 11 04 – Studji u konsultazzjonijiet || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli XX 01 02 11 05 – Sistemi ta’ informazzjoni || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli 2 Total ta’ Nfiq Ieħor fuq il-Ġestjoni (XX 01 02 11) || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli 3 Infiq ieħor ta’ natura amministrattiva (speċifika u inkludi referenza għal-linja tal-baġit) || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli Spejjeż amministrattivi totali, għajr għal riżorsi umani u spejjeż assoċjati (MHUX inklużi fl-ammont ta’ referenza) || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli || mhux applikabbli Kalkolazzjoni - Nefqa amministrattiva oħra mhux inkluża fl-ammont ta’ referenza mhux applikabbli [1] ĠU L , , p. [2] ĠU L , , p. [3] ĠU L 210, tal-31.7.2006, pġ. 25. [4] ĠU L 210, tal-31.7.2006, pġ. 12. [5] ĠU L 248, 16.9.2002, p. 1. [6] Infiq li ma jaqax taħt il-Kapitolu xx 01 tat-Titolu xx ikkonċernat [7] Infiq skont l-Artikolu xx 01 04 tat-Titolu xx. [8] Infiq skont Kapitolu xx 01 minbarra l-Artikoli xx 01 04 jew xx 01 05. [9] Ara l-punti 19 u 24 tal-Ftehim Interistituzzjonali. [10] Għandhom jiġu miżjuda kolonni addizzjonali jekk meħtieġ, jiġifieri jekk it-tul tal-azzjoni jaqbeż is-sitt snin